stanford-oval/wikipedia huggingface dataset:
בית הספר שלום עליכם
מדיניות בית הספר > פעילות חברתית

הופעלו חוגי העשרה, חוגי נוער כגון “ODELI” עוד בשנת 1934, "יוגנט קלובן", "יוגנט געזעלשאפט קינדערלאנד" (בשנות ה-50) תוך מטרה לקרב לחינוך היהודי גם אוכלוסיית נוער מנותקת.
בבית הספר פעלה וממשיכה לפעול תנועת הנוער "דרור-נוף אש", אשר הפכה לחלק אינטגרלי של פעילות בית הספר.
בבית הספר הוקמה מחלקה פסיכופדגוגית אשר עקבה בהתמדה אחר התקדמות הילדים וחיפשה פתרונות לשאלות השונות של העשייה הפדגוגית. הטיפול בילדים עם בעיות מיוחדות והדרכה למורים ולהורים, עמד בראש דאגתם של המחנכים והיועצים.
ספריה ביידיש ובעברית פעלה כל השנים, עם אלפי ספרי לימוד, ספרות ומחקר. לאחרונה נוספה ל"שאלעם" (כינויו של בית הספר כיום) ספרייה מצוידת עם כל האלמנטים הטכנולוגים החדישים העומדים לרשות התלמידים, המורים וההורים.
במקביל לספריה פעלה מעבדה שרכזה חומר דידקטי עיוני ואורקולי מגוון ומכוון לצורכי בית הספר והתכנים שנלמדו.
בבית הספר פעלה "אוניברסיטה עממית" בשם "זרובבל".
אולם התיאטרון של בית הספר הפך למשכנו של "התיאטרון העממי היהודי הלאומי" (נאציאנאל יידישער פאלקס טעאטער).
בית הספר כיום

בשנת 2004 התמנה דניאל פילמוס (Daniel Filmus), פרופסור לסוציולוגיה באוניברסיטת בואנוס איירס ובוגר בית הספר, לשר החינוך של ארגנטינה.
ארכיון יד טבנקין ברמת אפעל עוסק כיום (2017) בתיעוד ההיסטוריה של בית הספר.
ראו גם

ציש"א
לקריאה נוספת

התהוותו, התפתחותו והתארגנותו של בית הספר "שלום עליכם" בבואנוס איירס לאור שינויים קהילתיים, מדיניים ותקופתיים בין השנים 1930 - 1960, קרינה ריבלין, סמינר בלימודי מוסמכים, 2001
הערות שוליים

↑  ביטויי הזדהות לאומית באמריקה הלטינית, יהושפט הרכבי, המכון ליהדות זמננו, האוניברסיטה העברית בירושלים 1982
↑  יהדות ארגנטינה: מעמדה החברתי ודמותה הארגונית, חיים אבני, משרד החינוך והתרבות, 1972
1 2  התהוותו של בית הספר "שלום עליכם" לאור שינויים קהילתיים, מדיניים ותקופתיים בין השנים 1930 - 1960, קרינה ריבלין, סמינר בלימודי מוסמכים, 2001
↑  צווישא – חזון ומעשים, אריה בלינדר, בתוך: ספר הכנס השביעי של האגודה הישראלית לחקר תולדות החינוך, אוניברסיטת תל אביב, יוני 2005
↑  אורות וצללים בחינוך היהודי בגולה,, מאת חיים פינקלשטיין, 1 בפברואר 1973
בן מי

בנג'מין תומאס מי (באנגלית: Ben Thomas Mee; נולד ב-21 בספטמבר 1989) הוא כדורגלן אנגלי, המשחק בעמדת המגן בקבוצת ברנטפורד.
קריירת מועדונים > מנצ'סטר סיטי

מי נולד בסייל, מנצ'סטר רבתי. הוא עלה לראשונה לבוגרים במנצ'סטר סיטי כקפטן קבוצת הנוער ב-2009. הוא חתם על חוזה לשנתיים נוספות שיחזיק אותו בקבוצה עד 2011.
למי הוענקה ההזדמנות האמיתית הראשונה להתנסות בקבוצה הראשונה כשנלקח לסבב המשחקים בארצות הברית בקיץ 2010, כאשר מאמן הקבוצה רוברטו מאנצ'יני אמר שהוא רוצה לקדם שחקני בית צעירים. מי הופיע פעמיים במשחקי ההכנה.
לאחר שקיבל את החולצה מספר 41, מי פתח בהרכב הקבוצה בגביע הליגה נגד וסט ברומיץ' אלביון ב-22 בספטמבר 2010, בהפסד 1–2.
ב-1 בינואר 2011, מי חבר למאמנו לשעבר במנצ'סטר סיטי סוון-יוראן אריקסון עת הושאל ללסטר סיטי מהצ'מפיונשיפ עד סוף עונת 11–2010. שבועיים לאחר מכן הופיע מי לראשונה במדי הקבוצה בניצחון 2–4 על מילוול. ב-12 במרץ 2011, מי סיפק את הבישול הראשון שלו כשבישל מיגל ויטור כדי להבקיע את שערו הראשון במשחק נגד Scunthorpe United אותו ניצחה לסטר 0–3. בסיום עונת 11–2010, מי חזר למנצ'סטר סיטי אחרי חצי שנה בלסטר סיטי.
ב-14 ביולי 2011 הצטרף מי לברנלי מהצ'מפיונשיפ בהלוואה לכל אורך העונה. מי אמר שהופעה טובה שלו בברנלי תוכל לתת לו הזדמנות לחזור בשנה שלאחר מכן למועדון נעוריו כשחקן מן המניין.
ב-19 ביולי 2011, ערך מי את הופעת הבכורה שלו עבור ברנלי במשחק ידידות כשעלה כמחליף בדקה ה-67 בהפסד 2:0 לבריסטול רוברס. ב-6 באוגוסט ערך את הופעת הבכורה שלו בליגה בתיקו 2-2 מול ווטפורד והשלים 90 דקות.
קריירת מועדונים > ברנלי

ב-10 בינואר 2012 הביע מאמנה של ברנלי, אדי האו, עניין בהחתמתו של מי על בסיס קבוע. ב-17 בינואר מי הצטרף לברנלי כשחתם במועדון לשלוש וחצי שנים. מי סיים את העונה הראשונה במועדון עם 31 הופעות בליגה.
בעונת 2012–2013 כבש את שערו הראשון במועדון, ב-28 בספטמבר 2012 בתיקו 2–2 מול מילוול. זמן קצר לאחר מכן סבל מפציעה בברך שהרחיקה אותו מפעילות למספר שבועות. הוא חזר מפציעה, ב-11 במרץ 2013. זמן קצר לאחר מכן נפצע שוב וסיים את העונה.
בעונת 2013/2014, מי ספג פציעה נוספת בברך במשחק ידידות במשחק טרום העונה והחמיץ את ארבעת המשחקים הראשונים. למרות ההיעדרויות רבות בעקבות פציעות במהלך העונה, מי מילא תפקיד חיוני בעמדת המגן השמאלי בקבוצה ועזר לקבוצה לעלות לפרמייר ליג כשהוא מופיע 38 פעמים במהלך העונה.
בעונת 2014/2015 חתם מי על חוזה לשלוש שנים במועדון עד 2017. הוא ערך את הופעתו הראשונה בפרמייר ליג במשחק הפתיחה של העונה מול צ'לסי בהפסד 1–3. נגד אותה צ'לסי כבש מי את שער הבכורה שלו בפרמייר ליג ובקריירה בכלל ב-21 בפברואר 2015 כשהוא מאזן בדקות הסיום את התוצאה ל-1-1.
ב-8 באוגוסט 2018 חתם מי בברנלי לשלוש שנים נוספות, עד יוני 2021.
בשנת 2020, מי זכה לשבחים על תגובתו לכרזה שהונפה ממסוק מעל האצטדיון בשעת המשחק של ברנלי מול מנצ'סטר סיטי בה נכתב "WHITE LIVES MATTER" בגינו את הפעולה ודיבר על רצונו לשוויון בכדורגל ובחברה.
מי, יחד עם פול ג'נקינס וקונור קינג, מונה לעוזר מאמן הקבוצה של מייק ג'קסון ב-15 באפריל 2022 לאחר פיטוריו של שון דייץ'.
קריירת מועדונים > ברנטפורד

ב-22 ביולי 2022 עזב את ברנלי אחרי 10 שנים, וחתם בברנטפורד.
ב-7 באוגוסט ערך הופעת בכורה בתיקו 2-2 נגד לסטר סיטי. שבוע לאחר מכן כבש שער בכורה בניצחון 0–4 על מנצ'סטר יונייטד.
קריירה בינלאומית

ברמה הבינלאומית, מי ייצג את אנגליה בנבחרת אנגליה בכדורגל עד גיל 21 כשערך את הופעת הבכורה שלו כמחליף במשחק ידידות מול גרמניה בנובמבר 2010.
הערות שוליים

1 2  Manchester City FC - Official Website, Manchester City FC (באנגלית)
↑  Leicester City’s season finishing far too early for Ben Mee | Leicester City Football Club News, web.archive.org, ‏21 באוגוסט 2014
↑  Burnley get Mee - Clarets Mad, www.clarets-mad.co.uk
↑  Mee keen to impress, Sky Sports (באנגלית)
↑  "Burnley sign Ben Mee from Manchester City permanently". BBC Sport (באנגלית בריטית). 17 בינואר 2011. נבדק ב-2020-07-02. {{cite news}}:  (עזרה)
↑  Turf Moor Is The Place For Mee, web.archive.org, ‏20 באוגוסט 2014
↑  161385360554578, Ben Mee signs new three-year deal with Burnley, talkSPORT, ‏8 באוגוסט 2018 (באנגלית)
↑  Sam Meade, Ferdinand praises Mee for calling out fans behind White Lives Matter plane, mirror, ‏23 ביוני 2020
↑  חיי לבנים חשובים, ברנלי: השלט שמסעיר את אנגליה, באתר ישראל ספורט
↑  "Burnley sack manager Dyche with eight games left". BBC Sport (באנגלית בריטית). נבדק ב-2022-04-22.
↑  Brentford sign Ben Mee, www.brentfordfc.com (באנגלית בריטית)
↑  The Football Association, The website for the English football association, the Emirates FA Cup and the England football team, www.thefa.com (באנגלית)
ברוך ויניצקי

| --- | --- |
אין תמונה חופשית
 לידה:  16 במרץ 1918 פתח תקווה
 פטירה:  נובמבר 2000 (בגיל 82)
 מדינה:  ישראל 
 מקום קבורה:  בית הקברות סגולה 
 תפקיד:  פעיל באצ"ל, חבר במועצת העיר פתח תקווה
 
ברוך ויניצקי (16 במרץ 1918 – נובמבר 2000) היה ממקימי סניף האצ"ל בפתח תקווה, כתב בעיתון "המשקיף" ואחד מגולי האצ"ל והלח"י ששהו במחנות המעצר הבריטים באפריקה.
קורות חיים

נולד בפתח תקווה לליפא ומרים ויניצקי, ממקימי המושבה, אח לשישה. למד בבית-הספר נצח ישראל במושבה ובבית הספר תחכמוני בתל אביב. נישא לשושנה סנדרוב ולזוג נולדו שלושה ילדים.
החל את פעילותו המחתרתית בגיל 15. בשנת 1938 הקים את סניף אצ"ל בפתח תקווה עם עוד שישה אנשים. עיקר פעילותו הייתה בהברחת נשק.
ב-19 באפריל 1944 כשהתחיל מרד האצ"ל, נעצר במערכת עיתון "המשקיף" יחדיו עם אחיו יוסף ויניצקי, אף הוא כתב העיתון. השניים הובלו לבית הכלא המרכזי במחוז, "הקישלה" שביפו.
הם היו אסורים במשך יותר מ-4 שנים במספר מקומות שונים: תחילה שישה חודשים בלטרון, ומבוקר חמישי ב' בחשוון תש"ח הוטסו למחנות המעצר בסודאן, קניה ואריתריאה (לאריתריאה הוא הוגלה בקבוצת ה-251 עם שני אחיו). מכיוון שהיה כבר אב לילד, לא השתתף ויניצקי בבריחות ממחנות המעצר באפריקה. האחים שבו לארץ ביולי 1948.
משנת 1952 שימש כגבאי וחבר הנהלת בית הכנסת הגדול בפתח תקווה. היה חבר בהנהלת חברה קדישא. בשנת 1983 הוא היה מועמד לראשות העיר מטעם הליכוד, ופעל כחבר במועצת העיר. בשנת 1988 הוענק לו התואר "יקיר פתח תקווה".
נפטר בנובמבר 2000.
הערות שוליים

↑  סיבת העיטור באתר עיריית פתח תקווה
↑  אתר חברה קדישא פתח תקווה - בית עלמין סגולה
ברבי ורוק מעולם אחר

| --- | --- |

כרזת הסרט באנגלית
 מבוסס על:  ברבי
 בימוי:  ברנרד דיריס
 הופק בידי:  "DIC Entertainment", ‏"Saban Entertainment", "מאטל"
 תסריט:  ביל דובאי, מרתה מורן, רות הנדלר
 מדבבים:  שרון לואיס, מיכאל בניאר, גרי צ'אלק, דוק האריס, לין ג'ונסון, ויקטוריה לנגטון, דבי ליק, קאתי מיד, דאג פארקר, ג'ון פייני, ניקי שארפ, וינה סוד, ג'ון סטוקר, מירנדה כריסטין, בנדיקט קמפבל, ליסה אן בלי, אלכסנדרה קרטר
 מדבבים בעברית:  קובי מידן, שמעון כהן
 מוזיקה:  חיים סבן, שוקי לוי
 מדינה:  ארצות הברית ארצות הברית
 חברה מפיצה:  Hi-Tops Video 
 שיטת הפצה:  direct-to-video 
 הקרנת בכורה:  ארצות הברית ספטמבר 1987  ישראל 1991
 משך הקרנה:  כ-30 דקות
 שפת הסרט:  אנגלית (הסרט דובב לשפות נוספות, ביניהן: עברית ופורטוגזית)
 סוגה:  סרט הנפשה, סרט הרפתקאות, סרט מדע בדיוני, סרט מוזיקלי, סרט לילדים
 סרט הבא:  ברבי ורוק בדרך חזרה
 דף הסרט ב־IMDb
 
ברבי ורוק מעולם אחר (באנגלית: Barbie and the Rockers: Out of This World) הוא סרט הנפשה אמריקאי לילדים מסוגת הרפתקאות, מדע בדיוני ומוזיקה המבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסרט הופק על ידי חברות "DIC Entertainment" (אנ'), ‏"Saban Entertainment" (אנ') ו"מאטל", בוים על ידי ברנרד דיריס ונכתב על ידי ביל דובאי, מרתה מורן ורות הנדלר.
הסרט הוקרן לראשונה בארצות הברית בספטמבר 1987 כמו "מיני-סדרה" עם סרטו השני "ברבי ורוק בדרך חזרה". בישראל הסרט הופץ לראשונה בשנת 1991 בדיבוב לעברית ב-VHS על ידי "חברים מצוירים", גם יחד עם סרטו השני "ברבי ורוק בדרך חזרה". אורך הסרט הוא כ-30 דקות, ושפת המקור שלו היא אנגלית (הסרט דובב לשפות נוספות, ביניהן: עברית ופורטוגזית).
תקציר העלילה

הסרט מספר על להקת הרוק של ברבי אשר מופיעה בסיבוב הופעות עולמי. בשביל שסיבוב ההופעות העולמי שלהם יהיה מוצלח, ברבי מחליטה לבצע הופעה אחרונה בהחלט בחלל לקידום השלום העולמי.
הדמויות והמדבבים

פרק זה לוקה בחסר. אנא תרמו לוויקיפדיה ו.  יש להרחיב על המדבבים בעברית.
הדמויות והמדבבים > במקור

שרון לואיס - ברבי
מיכאל בניאר - קן
גרי צ'אלק
דוק האריס
לין ג'ונסון
ויקטוריה לנגטון
דבי ליק
קאתי מיד
דאג פארקר
ג'ון פייני
ניקי שארפ
וינה סוד
ג'ון סטוקר
מירנדה כריסטין
בנדיקט קמפבל
ליסה אן בלי
אלכסנדרה קרטר
הדמויות והמדבבים > בעברית

קובי מידן - קן / דמויות שונות
שמעון כהן - דמויות שונות
השירים

בסרט הופיעו כ-7 שירים. השירים לא דובבו לעברית. רשימת השירים של הסרט על פי הופעתם:
"Barbie and the Rockers Theme" - בוצע על ידי שרון לואיס, מרי אדמס, ג'ואן וילסון ושרה ג'ייסון
"Catch Us If You Can" (קאבר לשיר של להקת "דייב קלארק פייב") - בוצע על ידי שרון לואיס
"Best Friends" - בוצע על ידי שרון לואיס
"I'm Happy Just to Dance with You" (קאבר לשיר של להקת "הביטלס") - בוצע על ידי שרון לואיס
"Do You Believe in Magic" (קאבר לשיר של להקת "הכפיות המאוהבות") - בוצע על ידי שרון לואיס
"Reachin' for the Stars" - בוצע על ידי שרון לואיס
"Everybody Rock" - בוצע על ידי שרון לואיס
ראו גם

ברבי
ברבי ורוק בדרך חזרה
בית המסתור של אוסאמה בן לאדן

| --- | --- |

 מידע כללי
 סוג:  מתחם 
 מיקום:  אבוטאבאד, פקיסטן
 מדינה:  פקיסטן 
 בעלים:  אבו אחמד אל-כוויתי
 הקמה ובנייה
 תקופת הבנייה:  2003–2005 (כשנתיים)
 תאריך פתיחה רשמי:  2005 
 תאריך פירוק:  26 בפברואר 2012 
 אדריכל:  מוחמד יונס
 מידות
 גובה:  8.67 מטר
 שטח:  3,500 מ"ר
 גובה מעל פני הים:  1,260 מ' 
 קומות:  3
 קואורדינטות:  34°10′10″N 73°14′33″E﻿ / ﻿34.169333333333°N 73.242444444444°E﻿ / 34.169333333333; 73.242444444444
  (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערביבית המסתור של אוסאמה בן לאדן(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערביבית המסתור של אוסאמה בן לאדן
 
בית המסתור של אוסאמה בן לאדן או "וזיריסטן הוואלי" היה מתחם מוקף חומה, בו שכן בית המסתור של מנהיג ארגון הטרור המוסלמי, אל-קאעידה, אוסאמה בן לאדן. הבית שכן בעיר אבוטאבאד ששוכנת כ-50 ק"מ מהבירה הפקיסטנית, אסלאמאבאד. בן לאדן התחמק מחיסול או לכידה בכך שהתגורר בבית לפחות חמש שנים ובלי שום חיבור לשירותי אינטרנט או טלפוניה. אנשי המתחם נהגו לשרוף את האשפה שלהם, בשונה משכניהם, אשר אשפתם נאספה באופן קבוע.
המבנים המרכזיים במתחם נחנכו ב-2005 על שטח של כ-3,500 מטרים מרובעים, חלקת אדמה שהייתה גדולה בהרבה מחלקות האדמה של הבתים הסמוכים, עם זאת למעט גודלו של הבית ורמת האבטחה שלו הוא לא היה שונה משאר בתי השכונה. הבית הוקף בחומת בטון בגודל של בין 3.7 לבין 5.5 מטרים,על החומה היו חוטי תיל והייתה ניתן לעבור אותה רק בעזרת שני שערים. במתחם עצמו היו מעט מאוד חלונות אך היה גן ירק מטופח והסתובבו בו 100 תרנגולות, ארנבות ופרות. בקומה השלישית של הבניין הייתה מרפסת עם מסך הסוואה בגובה 2.1 מטרים.
למרות כל האמצעים הללו, בן לאדן נתפס ב-2011 במהלך מבצע חנית נפטון שתוכנן על ידי הצבא האמריקאי ובוצע על ידי לוחמי הכוחות המיוחדים, "צוות 6" של יחידת "אריות הים".
ארכיטקטורה

המתחם היה מבוצר באמצעות מנגנוני אבטחה רבים שנועדו לבלבל פולשים. פקידים אמריקאים הגדירו את המתחם כ"ייחודי בצורה יוצאת דופן". סוכנות הידיעות האמריקאית, Associated Press חשפה שבעליו של המתחם היה אבו אחמד אל-כוויתי, שרכש את הקרקע של המתחם ב-2004 וכן ארבעה מגרשים צמודים תמורת סכום שהיה שווה לכ-48,000 דולרים באזור שהיה כ-4 קילומטרים צפון מזרחית למרכז העיר אבוטאבאד.
אדריכל הפרויקט טען כי הבית תוכנן ונבנה שהיו בו רק שתי קומות וכי הקומה השלישית (בה התגורר בן לאדן) נבנתה לאחר מכן באופן בלתי חוקי. מלבד אותו אדריכל מקומי, גם אחד מהפועלים, ג'ול מוחמד שבנו את הבית החלו לחשוד לאחר שקיבלו הוראה לבנות גדר היקפית בגודל של כ-5.5 מטרים ובמקביל גם קיר נוסף בגודל 2 מטרים. בעקבות ההוראות שעוררו את חשדו החליט מוחמד לשאול על החומות הענקיות אך נאמר לו שזה לא עניינו.
ארכיטקטורה > ריהוט

הבית בו התגוררה משפחת בן לאדן בשתי הקומות העליונות היה גדול אך מרוהט באופן צנוע. היו בחדרי הבית טלוויזיות ישנות ובכמה מחדרי השינה היה גם מטבח וחדר צמודים. אחד החדרים בקומה הראשונה רוהט בלוח לימוד, ספרי לימוד ועוד כדי שילדי הבית יוכלו ללמוד במקום את השפה הערבית. בנוסף לכך, לא היה בבית מיזוג אוויר אך כן הייתה הסקה מרכזית.
ארכיטקטורה > מזון

בני הבית היו מבקרים לעיתים קרובות בחנויות המקומיות והם היו בדרך כלל קונים מספיק מזון כדי להאכיל עשרה אנשים ונטען כי הם רכשו את "המותגים הטובים ביותר - חלב נסטלה, פפסי, קוקה-קולה וסבונים איכותיים. עם זאת, האוכל שנמצא בבית על ידי הרשויות הפקיסטיניות היה בסיסי, וכלל בין היתר ביצים, תמרים, אגוזים, ושמן זית. הילדים אכלו לעיתים גם ממתקים ומשקאות קלים שקנו להם בחנות שהייתה במרחק הליכה מבית המסתור של משפחת בן לאדן, המשפחה אף קנתה לעיתים לחמים במאפיה המקומית.
בשטח המתחם גידלו משפחת בן לאדן ארנבות, 100 תרנגולות ואף פרה. גן ירק בחלק האחורי של הבית היה מטופח, ושכן חקלאי של המשפחה קיבל משכורת על שתילת ירקות בגן הירק פעם בחצי שנה.
במתחם היה שטח מרעה צמוד שבו רעו פרות ותאו והייתה בו כן באר מים, מה שאפשר אולי אספקת מים בנפרד מהעירייה המקומית. בחלק הצפוני של הבית היה גם גינה קטנה שכללה עצי צפצפה ושדה חקלאי בו גדלו כרובים, תפוחי אדמה ואף צמחי קנאביס.
היסטוריה > מבצע חנית נפטון

החל מאוגוסט 2010, עם חקירת מתכנן פיגועי 11 בספטמבר, חאליד מוחמד, המודיעין האמריקני חקר השערה לפיה אוסאמה בן לאדן מתגורר במתחם שנמצא בעיר אבוטאבאד וזאת בעקבות מידע שעלה במהלך חקירתו של הטרוריסט חאליד מוחמד. אל האחוזה היו מגיעים משלוחי מזון על ידי שני שליחים אלמונים.
לאחר חודשים של עבודה קדחתנית הגיעו אנשי המודיעין האמריקני למידת הערכה גבוהה של ודאות שהמתחם המבוצר משמש מקלט לבן לאדן ובני משפחתו. בהתאם, נשיא ארצות הברית, ברק אובמה קבע כי המידע המודיעיני שהוצג לו מהימן דיו כדי להתחיל את תכנונו של מבצע צבאי. על תכנון המבצע והפיקוד עליו הופקד מפקד פיקוד המבצעים המיוחדים המשולבים, תת-אדמירל ויליאם מקרייוון, איש הקומנדו הימי האמריקני בעברו.
מקרייוון המליץ לנשיא אובמה על אחת משלוש חלופות. לבצע פשיטה המשלבת כוחות אמריקניים ופקיסטניים, לשלוח טייסת מפציצים חמקנים לגיחת הפצצה על היעד או לערוך פשיטת קומנדו שתתבצע תוך שימוש בכוחות אמריקנים בלבד. נוכח הרצון של הממשל האמריקני למנוע את דליפת המודיעין הרגיש הוחלט שלא לשתף במבצע גורמים לא אמריקנים, ובהם ממשלת פקיסטן. הרצון לצמצם את מספר הנפגעים מקרב האזרחים הלא מעורבים, והשאיפה להשיג ודאות מוחלטת ככל שניתן כי המשימה בוצעה ובן לאדן נהרג, הובילו להחלטה שלא להפציץ את המתחם.
צוות 6 של הקומנדו הימי האמריקני יחידת אריות הים (המתמחה בלוחמה בטרור ונחשב למעולה שבצוותים), אשר מקרייוון שירת בו כמפקד פלוגה, נבחר לבצע את המשימה בשיתוף עם טייסת המסוקים וטייסים של יחידת העילית הרגימנט האווירי למבצעים מיוחדים ה-160 ולוחמי האגף לפעולות מיוחדות של ה-CIA. הלוחמים התאמנו במשך כחודש על מודלים מבוצרים במזרח ובמערב ארצות הברית. הנשיא אישר את המבצע ב-29 באפריל חרף העובדה שיד ימינו של הנשיא אובמה, סגן הנשיא, ג'ו ביידן התנגד להצעה שהוגשה בפניהם להוציא את המבצע לפועל.
באישון לילה חצו ארבעה מסוקי בלק-הוק של צבא ארצות הברית את הגבול בין אפגניסטן לפקיסטן. ביום שני, 2 במאי, לפנות בוקר, היו המסוקים מעל ליעד. המסוקים הנחיתו 24 לוחמים מצוות 6.
מרגע הנחיתה התפתח במקום קרב יריות מטווחים קצרים עם הבלדר של בן לאדן. במהלך חילופי האש עם הבלדר הרגו הכוחות האמריקנים את הבלדר של בן לאדן בנוסף לאישה בוגרת, אשר לפי ההערכה הייתה אשתו של הבלדר. קרוב המשפחה של הבלדר ובנו של בן לאדן נהרגו בהמשך על ידי הכוחות האמריקנים בקומה הראשונה של הבית הראשי במתחם. בהמשך עברו הכוחות האמריקנים מחדר לחדר וטיהרו את הבית מן הקומה התחתונה לעליונה כאשר הם אזקו באזיקוני פלסטיק מספר אנשים לא חמושים אשר שהו ברחבי המתחם, בהם נשים וילדים.
הכוחות האמריקנים נתקלו בבן לאדן בקומה השלישית של הבניין הראשי במתחם – לפי הדיווחים בן לאדן הציץ מעל למעקה שבקומה השלישית ובאופן מיידי נסוג לחדרו. הכוחות האמריקנים עקבו באופן מיידי אחריו לחדרו ושם ירו בו למוות. על אף שנמצאו כלי נשק בחדרו של בן לאדן, בן לאדן לא היה חמוש בעת שנורה. בן לאדן נפגע מכדור בחלק השמאלי של ראשו ומכדור בחזהו ובכך מת.
הנשיא אובמה ויועציו עקבו אחר המבצע מחדר המצב בבית הלבן ועודכנו בזמן אמת. בסיום הפשיטה, שארכה 38 דקות, התפנו הלוחמים במסוקים כשברשותם הגופה של בן לאדן. לא היו נפגעים לכוח הפושט. הכוחות האמריקנים הותירו את הגופות של ארבעת האנשים האחרים שנהרגו בפשיטה באזור המתחם. כמו כן, הכוחות האמריקנים החרימו במהלך הפשיטה דיסקים קשיחים, מסמכים, תקליטורי DVD, מכשירי אחסון נתונים ניידים, כדי לנתח את המידע אשר מצוי בהם במועד מאוחר יותר.
היסטוריה > לאחר המבצע

לאחר המבצע הועבר המתחם לשליטתה של המשטרה הפקיסטנית, שאף אפשרה לכתבים ולמקומיים להתקרב לקירות המתחם אך דאגה והתעקשה להשאיר את דלתות המתחם סגורות. עניין תקשורתי רב עוררה הארכיטקטורה של המתחם.
סוכנויות הביטחון של פקיסטן הרסו את המתחם בפברואר 2012 וזאת על למנוע ממוג'אהדין להפוך את המקום לאתר עלייה לרגל.
בפברואר 2013 הודיעה פקיסטן על כוונתה להקים על חורבות הבית פארק שעשועים שהיה אמור לכלול גן חיות, מסלול מיני גולף ומתקני טיפוס. אך גם ב-2016 הרעיון עדיין היה שנוי במחלוקת ולא יצא לפועל. על פי פרסומים בתקשורת, הצבא הפקסיטני תומך בהפיכת השטח שעליו שכן הבית לבית קברות חדש, וזאת לאור מצוקת הקבורה באזור אבוטאבאד ואילו הרשות המקומית תומכת בהקמת מגרש משחקים.
ראו גם

ביתו של אוסאמה בן לאדן בח'רטום
ביאורים

↑  הוואלי הוא שם תואר נפוץ בפקיסטן שפירושו הוא "אחוזה" ובשל העובדה שבן לאדן בילה בעבר באזור וזיריסטן
הערות שוליים

↑  "What was life like in the Bin Laden compound?". BBC. 3 במאי 2011. {{cite news}}:  (עזרה)
↑    Richard Alleyne,Richardalleyne, ‏Osama bin Laden's hideaway was more fortress than home, The Telegraph, 2 May 2011
↑  Toosi, Nahal; Zarar Khan (4 במאי 2011). "Property records give new insights into bin Laden". Associated Press. נבדק ב-6 במאי 2011. {{cite news}}:  (עזרה)
↑  "Last Days of Osama bin Laden". National Geographic. 6 בנובמבר 2011. נבדק ב-7 בנובמבר 2011. {{cite news}}:  (עזרה)
↑  Burke, Jason; Shah, Saeed (6 במאי 2011). "Osama bin Laden family compound". The Guardian. UK. נבדק ב-6 במאי 2011. {{cite news}}:  (עזרה)
↑  "Bin Laden aides bought big orders of Pepsi and Coke grocer says". Bloomberg. 5 במאי 2011. נבדק ב-6 במאי 2011. {{cite web}}:  (עזרה)
↑  "'Can We Get Our Ball Back, Mister?' – Living Next Door To Osama Bin Laden". Radio Free Europe. 3 במאי 2011. {{cite news}}:  (עזרה)
↑  Behind High Walls, Model Neighbors Were Harboring a Fugitive
↑  CBS News: Bush's counterterror chief defends harsh interrogations
↑  Mazzetti, Mark; Cooper, Helene; Baker, Peter (2011-05-03). "Behind the Hunt for Bin Laden". The New York Times (באנגלית אמריקאית). נבדק ב-2021-05-27.
↑  מרק בודן, בן לאדן - החיסול, אור יהודה: כנרת זמורה-ביתן, 2012, עמודים 23-25.
↑  אנשיל פפר, חיסול אוסמה בן לאדן - פרשנות: שעתם הגדולה של המודיעין וכוחות הקומנדו האמריקאים, באתר הארץ, 3 במאי 2011
↑  חדשות 2, ‏ביידן התנגד לחיסול בן לאדן, באתר ‏מאקו‏, 31 בינואר 2012
↑  Toosi, Nahal; Khan, Zarar. "Bin Laden's neighbors noticed unusual things". NBC News. Associated Press. נבדק ב-3 במאי 2011. {{cite news}}:  (עזרה)
↑  "Abbottabad, the exact location of the compound where Osama bin Laden was killed in a firefight with American Navy Seals". Matei.org I Think Blog. נבדק ב-31 במאי 2011. {{cite web}}:  (עזרה)
↑  באישון ליל: החלה הריסת ביתו של בן לאדן בפקיסטן, באתר וואלה, 26 בפברואר 2012
↑  "Osama Bin Laden's Pakistan compound demolished". BBC News. 26 בפברואר 2012. נבדק ב-28 באפריל 2012. {{cite web}}:  (עזרה)
↑  אוסמה-לנד: פארק ענק ייבנה בעיר בה חוסל בן לאדן, באתר וואלה, 4 בפברואר 2013
↑  "Bin Laden hideout to become theme park". News 24. אורכב מ-המקור ב-27 באפריל 2019. נבדק ב-11 בפברואר 2013. {{cite web}}:  (עזרה)
↑  AFP, מה יוקם על חורבות הבית של בן לאדן?, באתר ynet, 25 ביולי 2016
↑  האם ילדים ישחקו במקום שבו חוסל אוסאמה בן-לאדן?, באתר ‏מאקו‏, 3 באוגוסט 2016
שרטוט של בית המסתור
תצלום מחדר המצב בו נראה ברק אובמה, בכירי ממשלו וצוות יועצים לביטחון לאומי מקבלים עדכונים מהשטח בזמן המבצע
ברבי ורוק בדרך חזרה

| --- | --- |

כרזת הסרט באנגלית
 מבוסס על:  ברבי
 בימוי:  ברנרד דיריס
 הופק בידי:  "DIC Entertainment", ‏"Saban Entertainment", "מאטל"
 תסריט:  ביל דובאי, מרתה מורן, רות הנדלר
 מדבבים:  שרון לואיס, מיכאל בניאר, גרי צ'אלק, דוק האריס, לין ג'ונסון, ויקטוריה לנגטון, דבי ליק, קאתי מיד, דאג פארקר, ג'ון פייני, ניקי שארפ, וינה סוד, ג'ון סטוקר, מירנדה כריסטין, בנדיקט קמפבל, ליסה אן בלי, אלכסנדרה קרטר
 מדבבים בעברית:  קובי מידן, שמעון כהן
 מוזיקה:  חיים סבן, שוקי לוי
 מדינה:  ארצות הברית ארצות הברית
 חברה מפיצה:  Hi-Tops Video 
 שיטת הפצה:  direct-to-video 
 הקרנת בכורה:  ארצות הברית 27 בספטמבר 1987  ישראל 1991
 משך הקרנה:  כ-30 דקות
 שפת הסרט:  אנגלית (הסרט דובב לשפות נוספות, ביניהן: עברית ופורטוגזית)
 סוגה:  סרט הנפשה, סרט הרפתקאות, סרט מדע בדיוני, סרט מוזיקלי, סרט לילדים
 סרט קודם:  ברבי ורוק מעולם אחר
 דף הסרט ב־IMDb
 
ברבי ורוק בדרך חזרה (באנגלית: Barbie and the Sensations: Rockin' Back to Earth) הוא סרט הנפשה אמריקאי לילדים מסוגת הרפתקאות, מדע בדיוני ומוזיקה המבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל", ומשמש כסרט המשך לסרט "ברבי ורוק מעולם אחר". הסרט הופק על ידי חברות "DIC Entertainment" (אנ'), ‏"Saban Entertainment" (אנ') ו"מאטל", בוים על ידי ברנרד דיריס ונכתב על ידי ביל דובאי, מרתה מורן ורות הנדלר.
הסרט הוקרן לראשונה בארצות הברית ב-27 בספטמבר 1987 כמו "מיני-סדרה" עם סרטו הראשון "ברבי ורוק מעולם אחר". בישראל הסרט הופץ לראשונה בשנת 1991 בדיבוב לעברית ב-VHS על ידי "חברים מצוירים", גם יחד עם סרטו הראשון "ברבי ורוק מעולם אחר". אורך הסרט הוא כ-30 דקות, ושפת המקור שלו היא אנגלית (הסרט דובב לשפות נוספות, ביניהן: עברית ופורטוגזית).
תקציר העלילה

לאחר המופע של ברבי ולהקתה בחלל החיצון, ברבי ולהקתה נוסעים בחזרה לכדור הארץ. במהלך הנסיעה לכדור הארץ, מעבורת החלל של הלהקה חזרה בזמן לשנת 1959. כשהם נחתו, הם פגשו את ד"ר מרישו ואת בתו קים. בזמן שד"ר מרישו חיפש דרך להחזיר אותם לזמן שלהם, ברבי ולהקתה עשו סיור ברחבי העיר יחד עם קים. לאחר שהופיעו בכמה מקומות באזור, ד"ר מרישו החזיר את ברבי ולהקתה חזרה לזמנם. כשהם חזרו לזמן המקורי שלהם, ברבי ולהקתה עשו הופעה גדולה בניו יורק, שם ברבי התאחדה עם קים הבוגרת, ופגשה את ביתה, מילי.
הדמויות והמדבבים

פרק זה לוקה בחסר. אנא תרמו לוויקיפדיה ו.  יש להרחיב על המדבבים בעברית.
הדמויות והמדבבים > במקור

שרון לואיס - ברבי
מיכאל בניאר - קן
גרי צ'אלק
דוק האריס
לין ג'ונסון
ויקטוריה לנגטון
דבי ליק
קאתי מיד
דאג פארקר
ג'ון פייני
ניקי שארפ
וינה סוד
ג'ון סטוקר
מירנדה כריסטין
בנדיקט קמפבל
ליסה אן בלי
אלכסנדרה קרטר
הדמויות והמדבבים > בעברית

קובי מידן - קן / דמויות שונות
שמעון כהן - דמויות שונות
השירים

"Rockin Back"
"Dressin Up"
"Do You Want to Dance" (קאבר לשיר של בובי פרימן)
"Here Comes My Baby" (קאבר לשיר של קט סטיבנס)
"Blue Jean Boy"
"Everybody Rocks"
שיר סיום: "Barbie and the Rockers Theme Instrumental"
ראו גם

ברבי
ברבי ורוק מעולם אחר
גיא ניב

| --- | --- |

גיא ניב במרוץ גרנד פרי מונטריאול, ספטמבר 2018
 לידה:  8 במרץ 1994 (בן 30) מועצה אזורית משגב, ישראל
 גובה:  168 ס"מ
 תחום:  כביש
 קבוצה נוכחית:  Israel Start-Up Nation
גיא ניב בסיום הקטע הראשון בג'ירו ד'איטליה 2018
גיא ניב (נולד ב-8 במרץ 1994) הוא רוכב אופני כביש ישראלי; אלוף ישראל במרתון אופני הרים לשנת 2022.